বুরহানউদ্দিন গরীব

বুরহানউদ্দিন গরীব (মৃত্যু ১৩৪০) ছিলেন চিশতিয়া তরিকার একজন ভারতীয় সুফি সাধক। তিনি বিখ্যাত সুফি সাধক নিজামুদ্দিন আউলিয়ার একজন খলিফা (আধ্যাত্মিক উত্তরসূরি) ছিলেন।

 জীবনী 
বুরহানউদ্দিন গরিব ছিলেন চিশতিয়া তরিকার সুফি সাধক নিজামুদ্দিন আউলিয়ার একজন শিষ্য। তিনি শেখ নাসিরউদ্দিন মুহাম্মদ হান্সভির পুত্র ছিলেন। কিছু অনুমানে বলা হয় যে তিনি ১২৪০ খ্রিষ্টাব্দে জন্মগ্রহণ করেন। তাঁর মা ছিলেন সুফি সাধক জামালউদ্দিন হান্সভির বোন। তিনি মুনতাজাবউদ্দিন জার জরী বখশের বড় ভাই ছিলেন।

তিনি তার প্রাথমিক শিক্ষা হনসিতে সম্পন্ন করেন এবং পরে দিল্লি চলে যান ধর্মীয় বিদ্যার আনুষ্ঠানিক শিক্ষা সম্পূর্ণ করার জন্য। তিনি দীর্ঘ সময় ধরে নিজামুদ্দিন আউলিয়ার খানকাহের রান্নাঘর তত্ত্বাবধান করতেন। নিজামুদ্দিন তাকে সম্মানের সাথে 'মাওলানা বুরহানউদ্দিন' বলে ডাকতেন। একবার নিজামুদ্দিন তাকে 'বায়াজিদ সানি (দ্বিতীয়)' বলে উল্লেখ করেছিলেন, বিখ্যাত সুফি সাধক বায়েজিদ বোস্তামির সাথে তার সাদৃশ্যের কারণে। তিনি আজীবন ব্রহ্মচর্য পালন করেছিলেন।

নিজামুদ্দিন আউলিয়ার প্রতি সম্মান প্রদর্শনের জন্য বুরহানউদ্দিন নিজামুদ্দিনের শিষ্যদের মধ্যে জনপ্রিয় ছিলেন। "সিয়ার-উল-আউলিয়া" এবং "খাজিনাত-উল-আসফিয়া" এর লেখকদের মতে, বুরহানউদ্দিনকে আধ্যাত্মিক উত্তরাধিকার হিসেবে পরিচিত করতে নিজামউদ্দিন আউলিয়া তাকে মেন্টল এবং টুপি (খিলাফতের প্রতীক) প্রদান করেছিলেন।

বুরহানউদ্দিন নিজামুদ্দিন আউলিয়ার অনেক বিখ্যাত আধ্যাত্মিক শিষ্যদের সাথে ঘনিষ্ঠ বন্ধু ছিলেন, যেমন আমির খসরু, নাসিরউদ্দিন চিরাগ দেহলভি এবং আমির হাসান সিজজি। বুরহানউদ্দিন তার খানকাহতে সামা ও আনন্দকে আধ্যাত্মিক প্রকাশ হিসেবে অনুমোদন করেছিলেন।

যখন সুলতান মুহাম্মদ বিন তুঘলক রাজধানী দিল্লি থেকে দৌলতাবাদে স্থানান্তর করেন, বুরহানউদ্দিনও দৌলতাবাদে চলে যান এবং জীবনের বেশিরভাগ সময় সেখানেই অতিবাহিত করেন। তিনি জীবনের শেষের দিকে রোজা (বর্তমান খুলদাবাদ) চলে যান এবং ৭৪১ হিজরি/১৩৪০ খ্রিষ্টাব্দে ইন্তেকাল করেন।

 উত্তরাধিকার 

 নিজাম-উল-মুলক আসাফ জাহের সমাধি 

 আরও পড়া 

 মুজুদ উদ্দিন রচিত বাকিয়াত-এল-গারিব

 আরো দেখুন 

 হায়দ্রাবাদের নিজাম
 গঞ্জ রাওয়ান গঞ্জ বক্স
 খুলদাবাদ
 জয়নুদ্দিন শিরাজী
 ঔরঙ্গাবাদের সুফি সাধক
 জার জরি জার বক্স
 আশরাফ জাহাঙ্গীর সেমননী

 তথ্যসূত্র 

 আওরঙ্গাবাদের গেজেটার - HH নিজামের সরকার 1884। (অধ্যায় VI পৃষ্ঠা 395 এবং 396)

 বহিঃসংযোগ 

 বুরহানউদ্দিন গরীব দরগাহ
 হযরত সৈয়দ বুরহানউদ্দিন রহ
 আউলিয়া-ই-দাক্কান: হযরত শায়খ বুরহানুদ্দীন গরীব শক্তিশালী ওস্তাদ

বিষয়শ্রেণী:ভারতের সুফি সাধক
বিষয়শ্রেণী:চিশতী
বিষয়শ্রেণী:ঔরঙ্গাবাদ, মহারাষ্ট্রের ব্যক্তি